Եթե հանրապետականները իրենց կարողանան դուրս դնել զգայական ու նյարդային պոռթկումներից ու ռեակցիաներից եւ զուտ տրամաբանությամբ դատեն, ապա կտեսնեն, որ հենց ՀՀԿ-ի շահերի տեսանկյունից ելնելով՝ արտահերթ խորհրդարանական ընտրություններին ամենառաջինը համաձայնություն տալը հենց իրենց շահերից է բխում: Ինչքան շուտ եւ ինչքան շատ համաձայնեն, այնքան ժողովրդի բացասական վերաբերմունքը քիչ կզգան, դա էլ, իր հերթին, հնարավորություն կտա հանրապետականներին՝ առաջիկա տարիներին ճիշտ վարքագիծ դրսեւորելու դեպքում քիչ թե շատ ռեաբիլիտացվել եւ գուցե մյուս խորհրդարանական ընտրություններին քվե ստանալ: Իսկ չոր ու գռեհիկ դիմադրության դեպքում ու հոխորտալից խոսքերով նրանք միայն իրենց են վատություն անում՝ իրենց զրկում են այն բանից, որ հետագայում քաղաքականապես ռեաբիլիտացվելու գոնե 0.5 տոկոս հնարավորություն ունենան: